Lav et referat af nedenstående tekst:

Tekst:
- Det indlæg fra Joakim Mæhle burde udstilles på et museum eller kunstmuseum. Det var enestående. Sådan skriver den store britiske avis The Guardian i sin liveopdatering fra EM-kvartfinalen mellem Danmark og Tjekkiet. Opdateringen kom på baggrund af det danske landsholds 2-0-scoring i slutningen af 1. halvleg. Her fandt Joakim Mæhle sin indre Luka Modric frem, da han med en elegant yderside sendte et indlæg ind i feltet. Her kom Kasper Dolberg løbende og satte en veltimet inderside på bolden. Indlæggets kvalitet var outstanding, og Joakim Mæhle sagde efter kampen til DR, at han havde noget, han lige skulle bevise. - Der er mange, der har skrevet, vi skal have en venstrebenet på venstreback. Så jeg tænkte, at nu tager jeg den med højre, og så må vi se. Det var først og fremmest en god bold i dybden fra Jannik (Vestergaard, red.) og et godt indlæg af mig, og så var 'Doller' bare, hvor han skulle være og satte den køligt ind, siger han til DR. Den tese bakker Kasper Hjulmand op om på pressemødet efter kampen: - Mæhle gør det overfor en af Tjekkiets bedste spillere. Han tjattede den ind med ydersiden, og det er bare så skønt at se. Al snak om, at man skal være venstrebenet på den plads, forstummer, siger landstræneren. Da Mæhles assist var en realitet, gik der ikke mange minutter, før omverdenen hyldede den danske dieselmotor. Her er et udsnit af de reaktioner, Mæhles assist har affødt på internettet: Ian Wright, fodboldekspert hos ITV og tidligere landsholdsspiller for England: - For mig er det der en af turneringens bedste afleveringer, siger han ifølge Daily Mail. Joe Prince-Wright, førende sportsskribent og redaktør hos NBC: - Joakim Mæhle, det er ufatteligt. Hvilket indlæg med ydersiden af højrefoden. Pragtfuld levering. Serverer den på en tallerken for Kasper Dolberg, skriver han på Twitter. Richard Chambers, nyhedskorrespondent Virgin Media News: - Mæhle med et af de bedste indlæg, du nogensinde vil se, skriver han på Twitter. Jan Aage Fjortoft, norsk fodboldekspert og tidligere professionel fodboldspiller: - Og det ydersideindlæg fra Mæhle... En af de bedste aktioner, siden EM startede, skriver han på Twitter. Jonas Adnan Giæver, journalist hos Guardian, FourFourTwo, Nettavisen og flere: - Joakim Mæhle er turneringens bedste spiller i mit hoved. Det (assisten, red.) er enestående, skriver han på Twitter. Ja, fodboldprofilen Football Humble på Twitter med mere end 35.000 følgere viser det egentlig meget godt: Joakim Mæhle, Kasper Dolberg og resten af det danske landshold vandt 2-1 over Tjekkiet i EM-kvartfinalen. Onsdag aften spiller landsholdet semifinale mod enten England eller Ukraine.

Referat:
Udlandet kan ikke få armene ned over Joakim Mæhles assist til Danmarks 2-0-scoring mod Tjekkiet i EM-kvartfinalen.